ToekomsVenster: Ons het rede om te sing | Maroela Media
Vir die koorleier. ‘n Lied. ‘n Psalm. Juig tot eer van God, almal op aarde! Sing tot roem van Sy Naam, gee Hom die eer wat Hom toekom! – Psalms 66:1-2
Musiek is darem ŉ wonderlike gawe, boonop ŉ universele gawe. Daar is nie ŉ mens wat nie sing nie. Die stem is dalk nie waffers nie, die wysie nie heeltemal op die noot nie, ver agter die ritme, maar ons almal sing.
Soms bewustelik, soms net in ons gedagtes.
Daar is baie soorte liedere. Sommige is treurig en hartseer. Sommige bely en sê ekskuus. Ander weer, sing opgewonde en dankbaar. Ons word opgeroep om God te eer met ons sang. Om te sing en baie ander sinonieme word talryk in die Bybel gebruik (jubel, juig…).
Ons het rede om te sing. Jesus leef! Ons redding is verseker. Ons name is opgeskryf. Ons is verlos. Ons is op weg en op koers na ŉ ewige heerlikheid waar God alles en in almal sal wees.
Skakel Drienie 011 6652017 of besoek ons by www.toekomsvenster.co.za asook www.toekomsvenster.bybelmedia.org.za vir inligting oor ŉ verskeidenheid stiltetydhandleidings, kleingroep DVDs, asook preeksketse vir leraars en gemeentes.
[Luister] Help! My kinders bly in mekaar se hare